


RADVILIŠKIO  RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS FINANSINĖS PARAMOS PIRMĄJĮ BŪSTĄ ĮSIGYJANČIOMS JAUNOMS ŠEIMOMS TEIKIMO TVARKOS APRAŠO PATVIRTINIMO

2026 m. vasario 12 d. Nr. T-888
Radviliškis


Vadovaudamasi Lietuvos Respublikos vietos savivaldos įstatymo 6 straipsnio 15 punktu, 15 straipsnio 2 dalies 30 punktu, Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymo 4 straipsnio 3 dalimi, Radviliškio rajono savivaldybės taryba nusprendžia:
Patvirtinti Radviliškio rajono savivaldybės finansinės paramos pirmąjį būstą įsigyjančioms jaunoms šeimoms teikimo tvarkos aprašą (pridedama).



Savivaldybės meras				Kazimieras Račkauskis

PATVIRTINTA
Radviliškio rajono savivaldybės tarybos
2026 m. vasario 12 d. sprendimu Nr. T-888




 SKYRIUS


. Radviliškio rajono savivaldybės finansinės paramos pirmąjį būstą įsigyjančioms jaunoms šeimoms teikimo tvarkos aprašas (toliau – Aprašas) nustato Radviliškio rajono savivaldybės (toliau – Savivaldybė) finansinės paramos pirmąjį būstą įsigyjančioms jaunoms šeimoms teikimo sąlygas, dydį, prašymų teikimo ir nagrinėjimo tvarką.
. Aprašas taikomas jaunoms šeimoms, kurios siekia pasinaudoti Savivaldybės teikiama finansine parama būsto kredito daliai apmokėti (toliau – Savivaldybės finansinė parama), įsigyjant pirmąjį būstą, pasinaudojus finansine paskata pagal Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymą (toliau – Įstatymas).
. Jauna šeima – šeima, kurioje kiekvienas iš sutuoktinių ar asmenų, sudariusių registruotos partnerystės sutartį, yra iki 36 metų, taip pat šeima, kurioje motina arba tėvas, globėjas (rūpintojas) vieni augina vieną ar daugiau vaikų arba (ir) vaiką (vaikus), kuriam (kuriems) nustatyta nuolatinė globa (rūpyba), ir yra iki 36 metų (toliau – jauna šeima). Kitos Apraše vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Įstatyme, Lietuvos Respublikos paramos būstui įsigyti ar išsinuomoti įstatyme ir kituose teisės aktuose.
. Jauna šeima, turinti teisę į finansinę paramą pirmąjį būstą įsigyjančioms jaunoms šeimoms, šia parama gali pasinaudoti vieną kartą.

. Būsto kredito suma, pagal kurią apskaičiuojama jaunai šeimai suteikiama subsidija, negali būti didesnė kaip 87 000 eurų arba šios sumos ekvivalentas kita valiuta. Savivaldybės finansinės paramos dydis jaunai šeimai:
) 7 procentai būsto kredito pirmajam būstui įsigyti sumos – jaunoms šeimoms, neauginančioms vaikų ar vaikų, kuriems nustatyta nuolatinė globa (rūpyba), ar auginančioms vieną vaiką ar vieną vaiką, kuriam nustatyta nuolatinė globa (rūpyba);
) 9 procentai būsto kredito pirmajam būstui įsigyti sumos – jaunoms šeimoms, auginančioms du vaikus ar vaikus, kuriems (ar vienam iš jų) nustatyta nuolatinė globa (rūpyba);
) 11 procentų būsto kredito pirmajam būstui įsigyti sumos – jaunoms šeimoms, auginančioms tris ar daugiau vaikų ir (ar) tris ar daugiau vaikų, kuriems (vienam ar keliems iš jų) nustatyta nuolatinė globa (rūpyba).
. Savivaldybės finansinei paramai neturi įtakos jaunos šeimos įgyta didesnės subsidijos teisė pagal Įstatymą. Bendra finansinės paskatos pagal Įstatymą ir Savivaldybės finansinės paramos dalis negali būti didesnė negu 50 procentų įsigyjamo būsto vertės.
. Jaunos šeimos, įsigyjančios pirmąjį būstą Savivaldybės teritorijoje, gali pasinaudoti tik viena paramos forma, skiriama (suteikiama) iš  Savivaldybės biudžeto.
. Savivaldybės finansinė parama finansuojama iš Savivaldybės biudžeto, atsižvelgiant į Savivaldybės biudžeto asignavimus, skirtus atitinkamų metų Savivaldybės finansinei paramai teikti.
. Teisę į Savivaldybės finansinę paramą turi jaunos šeimos, kurios atitinka visas šias sąlygas:
. Savivaldybės teritorijoje siekia įsigyti pirmąjį būstą pasinaudodamos finansine paskata pagal Įstatymą ir pagal pateiktus prašymus dėl teisės į finansinę paskatą pirmąjį būstą įsigyjančioms jaunoms šeimoms patvirtinimo ir kreipimosi dėl finansinės paramos metu, neturi kito būsto;
. visi jaunos šeimos nariai yra deklaravę gyvenamąją vietą įsigytame būste;
. kreipiasi į Savivaldybės administraciją (toliau – Administracija) ne vėliau kaip per 6 mėnesius nuo subsidijos suteikimo dienos;
. prašymo dėl Savivaldybės finansinės paramos pateikimo metu atitinka jaunos šeimos apibrėžimą.

. Jauna šeima, pageidaujanti gauti Savivaldybės finansinę paramą, kreipiasi į Administraciją pateikdama Lietuvos Respublikos socialinės apsaugos ir darbo ministro 2018 m. rugpjūčio 30 d. įsakymu Nr. A1-448 „Dėl Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašo patvirtinimo“ patvirtintos formos prašymą išduoti pažymą dėl finansinės paramos, kredito davėjo dokumentą apie kredito davėjui pervestą subsidiją būsto kredito daliai apmokėti, taip pat kredito davėjo dokumentą, kuriame nurodoma sąskaita ir mokėjimo paskirtyje nurodytina informacija dėl Savivaldybės finansinės paramos pervedimo jaunoms šeimoms įsigijus pirmąjį būstą Savivaldybėje. Prašymą teikia tas jaunos šeimos narys (sutuoktinis arba partneris, jei partnerystė įregistruota įstatymų nustatyta tvarka, arba motina ar tėvas, arba globėjas (rūpintojas), vieni auginantys vaiką (-us), kuriam (-iems) nustatyta nuolatinė globa (rūpyba)), kuris kreipėsi dėl finansinės paskatos pagal Įstatymą, arba jaunos šeimos įgaliotas asmuo, kuris pateikia atstovavimą ir asmens tapatybę patvirtinančius dokumentus.
. Savivaldybės finansinė parama išmokama jaunos šeimos kredito davėjui po to, kai jauna šeima pateikia informaciją apie jai suteiktą valstybės finansinę paskatą pirmąjį būstą įsigyjančioms jaunoms šeimoms.
. Prašymas ir dokumentai ir (ar) patvirtintos jų kopijos, patvirtinantys teisę į Savivaldybės finansinę paramą, gali būti pateikti Socialinės paramos šeimai informacinėje sistemoje (toliau – SPIS), tiesiogiai atvykus į Administraciją, atsiųsti registruotu laišku arba elektroniniu būdu, pasirašant saugiu kvalifikuotu parašu. Jeigu prašymas siunčiamas registruotu laišku, kartu teikiama patvirtinta asmens tapatybę patvirtinančio dokumento kopija.
. Prašymai Administracijoje nagrinėjami laikantis eiliškumo pagal jų pateikimo datą ir laiką.
. Administracija ne vėliau kaip per 10 darbo dienų nuo prašymo pateikimo dienos išnagrinėja gautą prašymą ir ne vėliau kaip per 5 dienas nuo sprendimo priėmimo dienos prašyme nurodytu būdu informuoja pareiškėją apie jaunai šeimai paskirtą Savivaldybės finansinę paramą arba apie jaunos šeimos įrašymą į Savivaldybės finansinės paramos laukiančiųjų sąrašą, kai yra panaudoti visi tų metų Savivaldybės biudžeto asignavimai finansinei paramai teikti.
. Jaunų šeimų, kurios įrašytos į Savivaldybės finansinės paramos laukiančiųjų sąrašą, prašymai, laikantis eiliškumo, pakartotinai nagrinėjami skyrus papildomų Savivaldybės biudžeto lėšų einamaisiais metais arba kitais kalendoriniais metais, jeigu jauna šeima neprarado teisės į finansinę paskatą pagal Įstatymą.
. Administracija prašyme nurodytą Savivaldybės finansinės paramos sumą suveda į SPIS. SPIS automatiškai nustato, ar finansinės paskatos pagal Įstatymą ir Savivaldybės finansinės paramos suma neviršija Įstatymo 4 straipsnio 3 dalyje nustatyto dydžio, ir suformuoja nustatytos formos pažymą dėl finansinės paramos.
. Sprendimą dėl Savivaldybės finansinės paramos priima Administracijos direktorius.

. Jauna šeima, pageidaujanti gauti Savivaldybės finansinę paramą, įsipareigoja:
. pateikti visą ir teisingą informaciją, įrodančią jaunos šeimos teisę pasinaudoti Savivaldybės finansine parama;
. pirmuosius 5 metus nuo nuosavybės teisės į būstą, kurį įsigijo pagal Įstatymą, įregistravimo Nekilnojamojo turto registre dienos, būti deklaravus gyvenamąją vietą įsigytame būste;
. per Aprašo 18.2 papunktyje nustatytą laikotarpį bent vienam jaunos šeimos sutuoktiniui ar asmeniui, sudariusiam registruotos partnerystės sutartį, išvykus gyventi į kitos savivaldybės teritoriją ar kitą valstybę, kuri tampa jo (jų) deklaruota gyvenamąja vieta, kaip tai apibrėžta Lietuvos Respublikos gyvenamosios vietos deklaravimo įstatyme, per mėnesį apie tai informuoti Administraciją;
. per Aprašo 18.2 papunktyje nurodytą laikotarpį neperleisti įsigyto būsto kito asmens nuosavybėn.
. Jauna šeima privalo grąžinti gautą Savivaldybės finansinę paramą, jeigu:
. pateikė neteisingus duomenis Savivaldybės finansinei paramai gauti ir dėl to įgijo teisę gauti finansinę paramą;
. paaiškėja, kad privalo grąžinti finansinę paskatą, suteiktą pagal Įstatymą.
. Jauna šeima, gavusi Savivaldybės finansinę paramą ir privalanti ją grąžinti dėl Aprašo 19 punkte nurodytų aplinkybių, Savivaldybės finansinę paramą privalo grąžinti į Administracijos nurodytą banko sąskaitą per 30 kalendorinių dienų nuo informacijos gavimo dienos. Savivaldybės finansinė parama negrąžinama Įstatymo 7 straipsnio 2 dalyje išvardintais atvejais.
. Kai jauna šeima neturi galimybės grąžinti suteiktos Savivaldybės finansinės paramos iš karto, gali suteiktą Savivaldybės finansinę paramą grąžinti dalimis, pateikdama Administracijai laisvos formos prašymą, kuriame nurodo ne ilgesnį kaip 6 mėnesių grąžinimo terminą, per kurį bus grąžinta išmokėta Savivaldybės finansinė parama. Sprendimą dėl Savivaldybės finansinės paramos grąžinimo dalimis per 15 darbo dienų nuo jaunos šeimos prašymo užregistravimo Administracijos dokumentų valdymo sistemoje priima Administracijos direktorius. Apie priimtą sprendimą jauna šeima informuojama raštu ne vėliau kaip per 5 darbo dienas nuo sprendimo priėmimo dienos.
. Negrąžinta išmokėta Savivaldybės finansinė parama išieškoma Lietuvos Respublikos civilinio proceso kodekso nustatyta tvarka.

. Ginčai dėl Savivaldybės finansinės paramos pirmajam būstui įsigyti sprendžiami Lietuvos Respublikos teisės aktų nustatyta tvarka.
. Apraše neaptarti klausimai dėl Savivaldybės finansinės paramos sprendžiami vadovaujantis Įstatymu, Civiliniu kodeksu, Lietuvos Respublikos paramos būstui įsigyti ar išsinuomoti įstatymu ir kitais teisės aktais.
. Lėšos jaunoms šeimoms einamaisiais metais gali būti skirstomos tol, kol baigiasi numatytos lėšos patvirtintame Savivaldybės biudžete.
. Aprašas gali būti keičiamas ir pripažįstamas netekusiu galios Savivaldybės tarybos sprendimu.
. Aprašo įgyvendinimo kontrolę vykdo Administracijos Investicijų ir turto valdymo skyrius, o už finansinę kontrolę atsako Administracijos Centralizuotas buhalterinės apskaitos  skyrius.

